111
परमेश्वर आपल्या लोकांची काळजी घेतो
1 परमेश्वराची स्तुती करा.
सरळ जनांच्या सभेत आणि मंडळीत मी परमेश्वरास अगदी मनापासून धन्यवाद देईल.
2 परमेश्वराचे कार्य महान आहेत,
जे सर्व त्याची आवड धरतात ते उत्सुकतेने त्याची प्रतीक्षा करतात.
3 त्याचे कार्य ऐश्वर्यशाली आणि वैभवशाली आहे,
आणि त्याचे न्यायीपण सर्वकाळ टिकून राहते.
4 त्याच्या आश्चर्यकारक गोष्टी आठवणीत राहतील असे त्याने केले;
परमेश्वर कृपाळू आणि दयाळू आहे.
5 तो आपल्या विश्वास ठेवणाऱ्यांना अन्न देतो.
तो आपला करार नेहमी आठवतो.
6 त्याने आपल्या लोकांस राष्ट्रांचे वतन देऊन,
आपली सामर्थ्याची कार्ये दाखवली आहेत.
7 त्याच्या हातचे कार्य सत्य व न्याय्य आहे;
त्याचे सर्व विधी विश्वसनीय आहेत.
8 ते प्रामाणिकपणाने आणि योग्य रीतीने नेमिलेले आहेत,
ते सर्वकाळासाठी स्थापिले आहेत.
9 त्याने आपल्या लोकांस विजय दिला आहे;
त्याने आपला करार सर्वकाळासाठी ठरवला आहे,
देवाचे नाव पवित्र व भितीदायक आहे.
10 परमेश्वराचे भय शहाणपणाची सुरुवात आहे;
जे त्याप्रमाणे वागतात त्यास सुबुद्धी प्राप्त होते.
त्याची स्तुती सर्वकाळ टिकून राहील.