120
कपटापासून मुक्त होण्यासाठी प्रार्थना
1 माझ्या संकटात मी परमेश्वराकडे मोठ्याने ओरडलो,
आणि त्याने मला उत्तर दिले.
2 हे परमेश्वरा, जे कोणी आपल्या ओठाने खोटे बोलतात,
आणि आपल्या जिभेने फसवतात त्यापासून माझा जीव सोडीव.
3 हे कपटी जिभे, तुला काय दिले जाईल,
आणि आणखी तुला काय मिळणार?
4 तो योद्ध्याच्या धारदार बाणांनी,
रतम लाकडाच्या जळत्या निखाऱ्यावर बाणाचे टोक तापवून तुला मारील.
5 मला हायहाय! कारण मी तात्पुरता मेशेखात राहतो,
मी पूर्वी केदारच्या तंबूमध्ये राहत होतो.
6 शांतीचा तिरस्कार करणाऱ्यांबरोबर
मी खूप काळ राहिलो आहे.
7 मी शांतीप्रिय मनुष्य आहे,
पण जेव्हा मी बोलतो, ते युध्दासाठी उठतात.