124
शत्रूंच्या तावडीतून सुटल्याबद्दल उपकारस्तुती
दाविदाचे स्तोत्र
1 आता इस्राएलाने म्हणावे, जर परमेश्वर
आमच्या बाजूला नसता,
2 जेव्हा लोक आमच्याविरूद्ध उठले,
तेव्हा जर परमेश्वर आमच्या बाजूला नसता तर आमच्या बाजूला कोण असते,
3 जेव्हा त्यांचा क्रोध आमच्याविरूद्ध पेटला,
त्यावेळी त्यांनी आम्हास जिवंत गिळून टाकले असते.
4 जलांनी आम्हास धुवून दूर नेले असते;
प्रवाहाने आम्हास पूर्ण झाकले असते.
5 मग खवळलेल्या जलांनी आम्हास बुडवले असते.
6 परमेश्वराचा धन्यवाद होवो,
त्याने आम्हास त्याच्या दातांनी फाडू दिले नाही.
7 पक्ष्याप्रमाणे पारध्यांच्या पाशातून आमचा जीव मुक्त झाला आहे;
पाश तुटून आम्ही मुक्त झालो आहोत.
8 पृथ्वी आणि स्वर्ग निर्माण करणारा परमेश्वर
त्याच्या नावामुळे आम्हास मदत मिळते.