57
छळणाऱ्यांच्या हातून सुटका व्हावी म्हणून प्रार्थना
स्तोत्र. 108:1-5
दाविदाचे स्तोत्र
1 हे देवा, माझ्यावर दया कर, माझ्यावर दया कर,
कारण माझा जीव ही संकटे टळून जाईपर्यंत
तुझ्यात आश्रय घेतो.
2 मी परात्पर देवाकडे, जो देव माझ्यासाठी सर्वकाही करतो
त्याचा मी धावा करीन.
3 तो स्वर्गातून मला मदत पाठवतो आणि मला वाचवतो,
जेव्हा मनुष्य मला गिळून टाकण्याची इच्छा करतो तेव्हा तो त्यास धमकावतो;
देव त्याच्या कराराची विश्वसनीयता आणि त्याचा विश्वासूपणा मला दाखवतो.
4 माझा जीव सिंहाच्यामध्ये पडला आहे;
ज्यांचे दात भाले आणि बाण आहेत,
आणि ज्यांची जीभ तलवारीसारखी धारदार आहे
अशा लोकांमध्ये मला जबरदस्तीने रहावे लागत आहे.
5 हे देवा, तू आकाशापेक्षाही उंच हो;
तुझा माहिमा सर्व पृथ्वीवर होवो.
6 त्यांनी माझ्या पावलांसाठी सापळा तयार केला आहे;
माझा जीव वाकून गेला आहे;
त्यांनी माझ्यासमोर खाच खणली आहे,
परंतु ते स्वतःच त्यामध्ये पडले आहेत.
7 हे देवा, माझे हृदय स्थिर आहे, माझे हृदय स्थिर आहे;
मी गाईन, होय, मी स्तुती गाईन.
8 हे माझ्या गौरवी जीवा, जागा हो;
हे सतारी आणि वीणे, जागे व्हा;
मी पहाटेला जागे करीन.
9 हे प्रभू, मी सर्व लोकांमध्ये तुला धन्यवाद देईन;
मी सर्व राष्ट्रांमध्ये तुझी स्तवने गाईन.
10 कारण तुझ्या कराराची विश्वसनियता आकाशापर्यंत महान आहे
आणि तुझा विश्वासूपणा ढगापर्यंत पोहचतो.
11 हे देवा, तू आकाशाच्या वर उंचविला जावो;
तुझा महिमा सर्व पृथ्वीवर उंच होवो.