114
आश्चर्यकारक निर्गमन
निर्ग. 14:1-31
1 जेव्हा इस्राएल मिसरातून,
याकोबाचे घराणे त्या परकी लोकांतून निघाले,
2 तेव्हा यहूदा त्याचे पवित्रस्थान झाला,
इस्राएल त्याचे राज्य झाले.
3 समुद्राने पाहिले आणि पळाला;
यार्देन मागे हटली.
4 पर्वतांनी मेंढ्यांसारख्या,
टेकड्यांनी कोकरासारख्या उड्या मारल्या.
5 हे समुद्रा, तू का पळून गेलास?
यार्देने तू का मागे हटलीस?
6 पर्वतांनो, तुम्ही मेंढ्यांसारख्या का उड्या मारता?
लहान टेकड्यांनो, तुम्ही कोकरासारख्या का उड्या मारता?
7 हे पृथ्वी, तू प्रभूसमोर,
याकोबाच्या देवासमोर थरथर काप.
8 तो खडक पाण्याच्या तळ्यात,
कठीण खडक पाण्याच्या झऱ्यात बदलतो.