15
देवाच्या पवित्र डोंगरावरील रहिवासी
दाविदाचे स्तोत्र.
1 हे परमेश्वरा, तुझ्या पवित्र तंबूत कोण राहू शकेल? तुझ्या पवित्र डोंगरावर कोण राहील?
2 जो निर्दोषपणे चालतो आणि जे चांगले ते करतो, आणि आपल्या हृदयात सत्य बोलतो तो.
3 जो आपल्या जीभेने चुगली करत नाही,
किंवा दुसऱ्यांची हानी करत नाही,
किंवा आपल्या शेजाऱ्याचा अपमान करत नाही.
4 अधमाचा तिरस्कार करतो,
परंतु जे परमेश्वराचे भय धरतात त्यांचा सन्मान करतो,
जो वचन देऊन आपले अहीत झाले तरी मागे हटत नाही,
5 जेव्हा तो पैसे उधार देतो तेव्हा व्याज घेत नाही,
जो निर्दोष लोकांविरूद्ध साक्ष देण्यासाठी लाच घेत नाही.
तो, जो या गोष्टी करतो तो कधीही ढळणार नाही.