13
संकटकाळी साहाय्यासाठी प्रार्थना
मुख्य गायकासाठी; दाविदाचे स्तोत्र.
1 हे परमेश्वरा, तू मला आणखी किती काळ विसरून जाणार आहेस?
किती वेळ तू आपले मुख माझ्यापासून लपवणार आहे?
2 पूर्ण दिवस माझ्या हृदयात दु:ख असता,
किती काळ मी माझ्या जीवाबद्दल चिंता करू?
किती काळ माझे शत्रू माझ्यावर वर्चस्व करणार?
3 हे परमेश्वरा, माझ्या देवा, माझ्याकडे बघ, माझ्या प्रश्नांचे उत्तर दे.
मला मृत्यू निद्रा येऊ नये म्हणून, माझे डोळे प्रकाशीत कर.
4 मी त्याच्यावर विजय मिळवला असे माझ्या शत्रूला बोलू देऊ नको.
म्हणजे माझा शत्रू असे म्हणणार नाही की, मी त्यावर विजय मिळविला आहे. नाहीतर माझे शत्रू मी ढळलो म्हणून उल्लासतील.
5 परंतु मी तुझ्या प्रेमदयेवर विश्वास ठेवला आहे.
माझे हृदय तुझ्या तारणात हर्ष पावते.
6 मी परमेश्वरासाठी गाईन,
कारण त्याने मला फार उदारपणे वागवले आहे.