110
देव राजाला राज्य देतो
मत्त. 22:44; प्रेषि. 2:34-35
दाविदाचे स्तोत्र
1 माझ्या प्रभूला परमेश्वर म्हणतो “तुझ्या शत्रूंना
तुझे पादासन करीपर्यंत माझ्या उजव्या बाजूला बस.”
2 परमेश्वर म्हणतो, तुझ्या सामर्थ्याची काठी सियोनेपासून पुढे चालवील;
तू आपल्या शत्रूंवर राज्य करशील.
3 तुझे वैभवशाली सामर्थ्य दाखवण्याच्या दिवशी पवित्र पर्वतावर तुझे लोक स्वसंतोषाने पुढे होतात,
पहाटेच्या उदरातून आलेले दवासारखे तुझे तरुण तुला आहेत.
4 परमेश्वराने शपथ वाहिली आहे आणि तो बदलणार नाही,
“तू मलकीसदेकाच्या प्रकाराप्रमाणे
तू सर्वकाळ याजक आहेस.”
5 प्रभू तुझ्या उजव्या हाताला आहे.
तो आपल्या क्रोधाच्या दिवशी राजांचा वध करील.
6 तो राष्ट्रांचा न्यायनिवाडा करील;
तो प्रेतांनी दऱ्या भरील;
तो अनेक राष्ट्रात नेत्यांना मारील.
7 तो मार्गाने चालत असता झऱ्यातले पाणी पिईल,
आणि मग तो विजयानंतर आपले डोके वर उचलेल.